ພ້ອມຄະນະÂ ເນື່ອງໃນໂອກາດວັນສ້າງຕັ້ງກອງທັບປະຊາຊົນລາວ ຄົບຮອບ 67 ປີ (20/1/1949-20/1/2016) ໃນວາລະຕົ້ນຂອງການພົບປະຢ້ຽມຢາມນັ້ນ ທັງສອງຝ່າຍໄດ້ແຈ້ງສະພາບຂອງການປະຕິບັດວຽກງານຂອງຕົນໃຫ້ກັນແລະກັນຊາບ ພ້ອມທັງຕີລາຄາສູງຕໍ່ການພົບປະໃນຄັ້ງນີ້. ຈາກນັ້ນ ທ່ານຮອງອໍານວຍການ ຫກປຊ ກໍໄດ້ຕາງໜ້າໃຫ້ແກ່ຄະນະພັກ ຄະນະນຳ ແລະ ພະນັກງານ ຫກປຊ ທຸກຖ້ວນໜ້າ ມອບກະຕ່າ ແລະ ອວຍພອນໃຫ້ນາຍ ແລະ ພົນທະຫານໃນທົ່ວກຳລັງປະກອບອາວຸດ ເວົ້າລວມ, ເວົ້າສະເພາະ ອ້າຍນ້ອງພະນັກງານຫ້ອງການປະກັນສັງຄົມ ກອງທັບ ໃຫ້ມີສຸຂະພາບເຂັ້ມແຂງ, ປະສົບຜົນສຳເລັດໃນໜ້າທີ່ວຽກງານ, ສືບຕໍ່ຊີ້ນຳນຳພາວຽກງານປະກັນສັງຄົມໃນຂົງເຂດຄວາມຮັບຜິດຊອບຂອງຕົນໃຫ້ມີຜົນສຳເລັດເລື້ອຍໆໄປ. ນອກຈາກນີ້ ທັງສອງຝ່າຍກໍຍັງມີແຜນທີ່ຈະຈັດກອງປະຊຸມວິຊາການກ່ຽວກັບວຽກງານປະກັນສັງຄົມຮ່ວມກັນໃນໂອກາດມໍ່ໆນີ້ ເພື່ອປຶກສາຫາລື ແລະ ຄົ້ນຄວ້າຮ່ວມກັນບາງວຽກງານທີ່ສຳຄັນ ແລະ ຈຳເປັນ ເປັນຕົ້ນແມ່ນ ກໍລະນີການຍົກຍ້າຍບ່ອນປະຈຳ ການຂອງ ພະນັກງານ-ລັດຖະກອນໃນຂົງເຂດປົກຄອງໄປສັງກັດຢູ່ໃນກຳລັງປະກອບອາວຸດ ແລະ ພະນັກງານ-ລັດຖະກອນໃນກຳລັງປະກອບອາວຸດ ທີ່ຍົກຍ້າຍມາສັງກັດຢູ່ໃນຂົງເຂດປົກຄອງ ເພາະທັງສອງອົງການພວກເຮົາແມ່ນລ້ວນແຕ່ມີໜ້າທີ່ປະຕິບັດວຽກງານການປົກປ້ອງສິດຜົນປະໂຫຍດທາງດ້ານສະຫວັດດີການ ໃຫ້ແກ່ພະນັງານ-ລັດຖະກອນໃນຂົງເຂດຄວາມຮັບຜິດຊອບຂອງຕົນ.
ພາບ/ຂ່າວ: ທ່ານ ນ. ໄພຊານ ຂັນຕິສັກ.